|  |  |  |
| --- | --- | --- |
| BOSNA I HERCEGOVINAFEDERACIJA BOSNE I HERCEGOVINEUNSKO-SANSKI KANTONMINISTARSTVO OBRAZOVANJA, NAUKE, KULTURE I SPORTA | grb_vlada | BOSNIA AND HERZEGOVINAFEDERATION OF BOSNIA AND HERZEGOVINATHE UNA - SANA CANTONMINISTRY OF EDUCATION, SCIENCE, CULTURE AND SPORT |

Broj:

Datum: 27.06.2022. godine

 Na osnovu člana 3. Pravilnika o stipendiranju studenata sa područja Unsko-sanskog kantona broj:10-02-6021-1/22 od 09.06.2022. godine , ministar Ministarstva obrazovanja, nauke, kulture i sporta raspisuje:

**K O N K U R S**

**za stipendiranje studenata sa područja Unsko- sanskog kantona za akademsku 2021./2022. godinu**

Stipendije Ministarstva obrazovanja, nauke, kulture i sporta dodjeljuju se za akademsku 2021./2022. godinu, a sredstva za realizaciju su obezbijeđena u Budžetu Unsko- sanskog kantona za 2022. godinu.

**I Korisnici prava na stipendiju**

Pravo učešća na konkursu imaju redovni studenti prve godine I (prvog) ciklusa studija koji se prvi put upisuju na visokoškolsku ustanovu i studenti viših godina koji u toku studija nisu imali više od jedne obnovljene godine, s tim da to ne može biti godina studija u kojoj konkurišu za stipendiju.

Pravo na stipendiju mogu ostvariti samo studenti koji imaju prebivalište na području Unsko-sanskog kantona.

Studenti koji koriste stipendiju drugog pravnog lica ili ako koriste stipendiju koju dodjeljuje organ bilo kojeg nivoa vlasti u BiH, ne mogu biti korisnici stipendije ovog Ministarstva.

Učeniku generacije s prebivalištem na području Unsko- sanskog kantona stipendija se dodjeljuje bez bodovanja.

**II Kriteriji za dodjelu stipendija**

Kriteriji na osnovu kojih se dodjeljuju stipendije studentima su:

1. opći uspjeh iz srednje škole (za studente prve godine);
2. prosjek ocjena svih položenih ispita (za studente ostalih godina);
3. bodovi na osnovu mjesta studiranja;
4. deficitarnost zanimanja (Odlukom utvrđuje Ministarstvo);
5. dobivene nagrade (prethodna školska/akademska godina);
6. osvojena mjesta na takmičenjima relevantnim za studij (prethodna školska/akademska godina);
7. osvojena mjesta na sportskim takmičenjima (državna i međunarodna);
8. za sudjelovanje u odobrenim stručnim i naučnim projektima i za objavljene radove i knjige, relevantne za studij (prethodna akademska godina);
9. pripadnost boračkoj populaciji
10. socijalni status i otežani uslovi života
* (student invalid sa stepenom invaliditeta 70% i više);
* student invalid sa stepenom invaliditeta od 30% do 70% ;
* student korisnik socijalne pomoći ili korisnik narodne kuhinje;
* studenta izdržava samohrani roditelj (jedan roditelj umro, nestao nepoznat), a da taj roditelj nije iz kategorije pripadnika boračke populacije);
* student kojem su jedan ili oba roditelja nezaposlena.

1. srodstvo
* student ima brata i/ili sestru redovnog studenta;
* student ima brata i/ili sestru, redovnog učenika srednje škole;
* student ima brata i/ili sestru, redovnog učenika osnovne škole.

Bodovi po osnovu tačke i), j) i k) se koriste samo po jednom osnovu koji je, po broju bodova, najpovoljniji za učesnika konkursne procedure.

**III Potrebna dokumentacija**

Studenti koji se prijavljuju na konkurs, prijavu za apliciranje na konkurs podnose na propisanom obrascu koji se može preuzeti na web stranici Vlade Unsko- sanskog kantona.

Uz prijavu se dostavlja dokumentacija i to:

**a) obavezno**

1. Potvrdu o prebivalištu podnositelja zahtjeva koji aplicira za dodjelu stipendije (CIPS);
2. Izvod iz matične knjige rođenih;
3. Uvjerenje o državljanstvu;
4. Student prve godine:
* svjedodžbe svih razreda srednje škole i završnu diplomu,
* potvrdu visokoškolske ustanove da je redovno upisao prvu godinu studija
1. Studenti starijih godina:
* potvrdu visokoškolske ustanove da je prvi put upisao godinu studija i prosjek ocjena, te kopiju indeksa
1. ovjerenu ličnu izjavu da podnosilac prijave ne prima stipendiju od drugih pravnih lica

**b) samo studenti koji dokazuju ispunjavanje uslova ili statusa iz tačaka e, f , g , h, i , j, k pobrojanih u Kriterijima za dodjelu stipendija ovog Konkursa, kako slijedi:**

1. postignuća na natjecanjima u protekloj školskoj/akademskoj godini i takmičenjima relevantnim za studij dokazuju se diplomom ili drugom službenom potvrdom nadležnog tijela smotre ili natjecanja, a koja su propisana od nadležnog organa. Bodovanje natjecanja i nagrada vrši se na način da se za sudjelovanje na više razina uzima ono koje je za podnosioca zahtleva najpovoljnije i to za svako područje natjecanja posebno. (tačke f i g Kriterija za dodjelu stipendija)
2. osvojene nagrade dokazuju se uvjerenjem o dodjeljenoj nagradi, a sudjelovanje u odobrenim stručnim i naučnim projektnima relevantnim za studij dokazuju se potvrdom ili drugim dokazom o učešću na projektu izdatu od stane organizatora projekta, dok se kao dokaz o objavljenim knjigama ili radovima prilaže odgovarajući dokaz iz kojeg se može utvrditi autorstvo podnositelja zahtjeva (tačke e i h Kriterija za dodjelu stipendija)
3. potvrda nadležnog organa o pripadnosti porodici šehida, poginulog borca, ratnih vojnih invalida, demobilisanih boraca i civilnih žrtava rata (tačka i Kriterija za dodjelu stipendija)
4. rješenje o utvrđivanju invalidnosti studenta (tačka j alineja 1 i 2 Kriterija za dodjelu stipendija);
5. rješenje nadležnog centra za socijalni rad da student prima socijalnu pomoć (tačka j alineja 3 Kriterija za dodjelu stipendija);
6. potvrdu nadležnog tijela da je student bez roditeljskog staranja ili smrtni list (tačka j alineja 4 Kriterija za dodjelu stipendija);
7. uvjerenje JU “Služba za zapošljavanje USK” da se roditelji/roditelj nalaze u evidenciji za nezaposlena lica (tačka j alineja 5 Kriterija za dodjelu stipendija).
8. potvrda o:
* statusu redovnog studenta brata i/ili sestre,
* statusu redovnog učenika osnovne ili srednje škole brata i/ili sestre podnosioca prijave.

(tačka k Kriterija za dodjelu stipendija)

Ukoliko student dokazuje uslove iz tačke 13. i/ili 14. ovog Konkursa, dužan je priložiti izjavu o broju članova zajedničkog domaćinstva (kućna lista).

**IV Rokovi za podnošenje prijave**

 Prijava za dodjelu stipendije sa potrebnom dokumentacijom, podnosi se Ministarstvu obrazovanja, nauke, kulture i sporta, na adresu Alije Đerzeleza broj 6, 77000 Bihać, putem pisarnice Vlade Unsko-sanskog kantona, u roku od 15 dana od dana objavljivanja konkursa.

**V Utvrđivanje Preliminarne i Konačne rang liste**

 Preliminarna rang lista studenata koji su ostvarili pravo na stipendiju objavljuje se na službenoj stranici Vlade Unsko-sanskog kantona i na oglasnoj tabli Ministarstva.

 Podnosioci prijava imaju pravo prigovora ministru na preliminarnu rang listu u roku od 8 dana od dana njenog objavljivanja na web stranici Vlade i Ministarstva.

Nakon riješenih eventualnih prigovora, ministar donosi konačnu Odluku o dodjeli stipendija/rang listu za akademsku 2021./2022. godinu, na osnovu koje potpisuje pojedinačne ugovore sa studentima koji su ostvarili pravo na stipendiju

 PO OVLAŠTENJU MINISTRA

 Pomoćnik ministra za predškolski odgoj i obrazovanje,

 osnovno obrazovanje i inkluziju

 Azra Šulić, prof.